ΚΑΝΟΝΙΣΜΟΣ (ΕΚ) αριθ. 2566/94 ΤΗΣ ΕΠΙΤΡΟΠΗΣ της 21ης Οκτωβρίου 1994 για τη μείωση των τιμών βάσης και αγοράς για τα πορτοκάλια και τα μανταρίνια κατά την περίοδο εμπορίας 1994/95, λόγω της υπέρβασης του κατωτάτου ορίου παρέμβασης που είχε ορισθεί για την περίοδο 1993/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 για την κοινή οργάνωση των αγορών στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 16β παράγραφος 4,

Εκτιμώντας:

ότι, στον κανονισμό (ΕΚ) αριθ. 3452/93 της Επιτροπής (3), είχε καθορισθεί σε 1 190 000 τόνους το κατώτατο όριο παρέμβασης για τα πορτοκάλια και σε 34 400 τόνους το κατώτατο όριο για τα μανταρίνια για την περίοδο εμπορίας 1993/94-

ότι, δυνάμει αντιστοίχως του άρθρου 16α παράγραφος 1 του κανονισμού (ΕΟΚ) αριθ. 1035/72 και του άρθρου 2 παράγραφος 1 του κανονισμού (ΕΟΚ) αριθ. 2240/88 του Συμβουλίου της 19ης Ιουλίου 1988 για τον καθορισμό, όσον αφορά τα ροδάκινα, τα λεμόνια, και τα πορτοκάλια, των κανόνων εφαρμογής του άρθρου 16β του κανονισμού (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΟΚ) αριθ. 1623/91 (5), εάν, κατά τη διάρκεια μιας περιόδου εμπορίας, τα μέτρα παρεμβάσεως που λαμβάνονται για τα πορτοκάλια και τα μανταρίνια αφορούν ποσότητες που υπερβαίνουν το κατώτατο όριο παρεμβάσεως που έχει καθορισθεί για τα προϊόντα αυτά για την επόμενη περίοδο εμπορίας, οι τιμές βάσεως και αγοράς που έχουν καθορισθεί για τα προϊόντα αυτά για την επόμενη περίοδο μειώνονται κατά 1 % ανά μερίδα υπερβάσεως κατά 37 000 τόνους για τα πορτοκάλια και κατά 1 % ανά μερίδα υπερβάσεως κατά 3 000 τόνους για τα μανταρίνια-

ότι, σε εφαρμογή του άρθρου 9 του κανονισμού (ΕΚ) αριθ. 3119/93 του Συμβουλίου της 8ης Νοεμβρίου 1993 για τον καθορισμό ειδικών μέτρων για να ευνοηθεί η προσφυγή στην παρέμβαση ορισμένων εσπεριδοειδών (6), οι ποσότητες πορτοκαλιών που έχουν παραδοθεί στην παρέμβαση στο πλαίσιο του κανονισμού αυτού προστίθενται στις ποσότητες που προσφέρονται στην παρέμβαση και εκείνες των μανταρινιών εξομοιώνονται με ποσότητα που επωφελείται μέτρου παρεμβάσεως για να εκτιμηθεί η υπέρβαση του κατωτάτου ορίου που έχει καθορισθεί για τα προϊόντα αυτά-

ότι, σύμφωνα με τα στοιχεία που παρείχαν τα κράτη μέλη, τα μέτρα παρέμβασης τα οποία έλαβε η Κοινότητα, κατά την περίοδο εμπορίας 1993/94, αφορούσαν 1 327 918 τόνους πορτοκαλιών και 65 745 τόνους μανταρινιών- ότι η Επιτροπή διαπίστωσε υπέρβαση κατά 137 918 τόνους για τα πορτοκάλια και κατά 31 345 τόνους για τα μανταρίνια-

ότι, από όσα αναφέρονται παραπάνω, προκύπτει ότι, οι τιμές βάσης και αγοράς των πορτοκαλιών για την περίοδο εμπορίας 1994/95, που καθορίσθηκαν από τον κανονισμό (ΕΚ) αριθ. 1889/94 του Συμβουλίου της 27ης Ιουλίου 1994 για τον καθορισμό, για την περίοδο εμπορίας 1994/95, των τιμών βάσεως και αγοράς που εφαρμόζονται στον τομέα των οπωροκηπευτικών (7), πρέπει να μειωθούν κατά 3 % για τα πορτοκάλια και κατά 10 % για τα μανταρίνια-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι τιμές βάσης και αγοράς για τα πορτοκάλια και τα μανταρίνια για την περίοδο εμπορίας 1994/95, οι οποίες έχουν καθορισθεί από τον κανονισμό (ΕΚ) αριθ. 1889/94, μειώνονται κατά 3 % για τα πορτοκάλια και κατά 10 % για τα μανταρίνια και καθορίζονται όπως αναφέρεται στο παράρτημα.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Οκτωβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 118 της 20. 5. 1972, σ. 1.

(2) ΕΕ αριθ. L 338 της 31. 12. 1993, σ. 26.

(3) ΕΕ αριθ. L 316 της 17. 12. 1993, σ. 10.

(4) ΕΕ αριθ. L 198 της 26. 7. 1988, σ. 9.

(5) ΕΕ αριθ. L 150 της 15. 6. 1991, σ. 8.

(6) ΕΕ αριθ. L 279 της 12. 11. 1993, σ. 17.

(7) ΕΕ αριθ. L 197 της 30. 7. 1994, σ. 34.

ΠΑΡΑΡΤΗΜΑ

ΤΙΜΗ ΒΑΣΗΣ ΚΑΙ ΑΓΟΡΑΣ Περίοδος εμπορίας 1994/95 ΜΑΝΤΑΡΙΝΙΑ Για την περίοδο από 16 Νοεμβρίου 1994 έως 28 Φεβρουαρίου 1995

"(σε Ecu/100 kg καθαρού βάρους)""" ID="1">32,93> ID="2">21,09"> ID="1">32,55> ID="2">20,58"> ID="1">32,05> ID="2">19,82"> ID="1">30,39> ID="2">19,31">

Οι τιμές αυτές αναφέρονται στα μανταρίνια της ποιοτικής κατηγορίας Ι, μεγέθους 54 έως 69 χιλιοστομέτρων, που παρουσιάζονται σε συσκευασία.

ΓΛΥΚΑ ΠΟΡΤΟΚΑΛΙΑ Για την περίοδο από 1ης Δεκεμβρίου 1994 έως 31 Μαΐου 1995

"(σε Ecu/100 kg καθαρού βάρους)""" ID="1">33,04> ID="2">20,88"> ID="1">29,49> ID="2">19,11"> ID="1">30,11> ID="2">19,57"> ID="1">32,02> ID="2">19,87"> ID="1">32,65> ID="2">20,12">

Οι τιμές αυτές αναφέρονται στα πορτοκάλια των ποικιλιών Moro, Navel, Navellina, Salustiana, Sanguinello και Valencia late, της ποιοτικής κατηγορίας Ι, μεγέθους 67 έως 80 χιλιοστομέτρων, που παρουσιάζονται σε συσκευασία.

Σημείωση:

Οι τιμές που αναφέρονται στο παρόν παράρτημα δεν περιλαμβάνουν την επίπτωση της δαπάνης συσκευασίας με την οποία παρουσιάζεται το προϊόν.